

**ПЛАН МЈЕРА И ПРОЦЕДУРА “COVID-19”**

**ЗА ОДИГРАВАЊЕ УТАКМИЦА ПОДРУЧНЕ ФУДБАЛСКЕ ЛИГЕ ГРДИШКА**

**ТАКМИЧАРСКА 2020/21. СЕЗОНА**

1. ПРЕВЕНТИВНЕ АКТИВНОСТИ У ЦИЉУ СПРЈЕЧАВАЊА ШИРЕЊА ИНФЕКЦИЈЕ

1.1. Уводни дио

Код вируса КОРОНА, под називом SARS-Cov-2 ради се о новом вирусу који се преноси дисајним путевима, а који се први пут појавио у Кини (Вухан). Болест проузрокована овим вирусом је означава се са називом COVID-19.

Ток болести је неспецифичан, вишестран и са снажним варијацијама, од асимптоматских па до тешких упала плућа, који проузрокују и смртне случајеве. Из наведеног је јасно да се ради о нетипичној болести. Као најчешћи симптоми, јављају се температура и кашаљ. Око 80 % случајева обољења су благи или средње тешки. Код појединих ризичних група пацијената постоји већа шанса да дође до тежег облика обољења.

Вријеме инкубације је у просјеку 5-6 дана, али је могућ и размак од 1-14 дана. Асимптоматска могућност преноса игра важну улогу код самог ширења епидемије.

1.2. Начини преноса и могућност преживљавања

Најчешћи пренос болести је капљичним путем (кашаља и кихање), и то преко очију, носа или уста. Такође, могућ је и пријенос путем контакта са контаминираним површинама. Не постоје докази да је могућ пријенос крвним путем.

 Способност преживљавања вируса зависи од различитих фактора, као нпр. температура, влажност зрака, УВ-зрачење; она варира од неколико сати па све до неколико дана, у зависности од услова и врсте површине.

1.3. Мјере у циљу смањења ризика од инфекције

Јасно је да је потребно перманентно праћење развоја ситуације, обзиром да може доћи до промјене научних сазнања у вези са овом болести. Континуирану процјену ситуације ће вршити надлежни државни и републички органи.

Тренинзи и утакмице ће се одржавати на отвореном простору, што значајно смањује ризик од инфекције.

Међутим, од огромног значаја је понашање сваког појединца, који може позитивно дјеловати у смањењу ризика. Исправно и детаљно чишћење и дезинфекција окружења (просторије, опрема материја) је такође важно. Исто се односи и на повећање хигијене и прања руку, као и ношење маски гдје год је то могуће.

У погледу поновног почетка тренинга и одигравања утакмица без присуства публике, потребно је подузети сљедеће превентивне мјере:

- Сви учесници су обавезни потписати декларацију о одговорности, која је услов за наступ / учешће на утакмици и / или тренингу (образац декларације је додатак овом документу);

- Едукација играча и осталих учесника о исправном понашању прије, током и након тренинга / утакмице;

- Мјерење температура при уласку на стадион (клуб домаћин дужан је обезбиједити једно лице на улазу на стадион, које ће сваком учеснику догађаја уређајем за даљинско мјерење температуре, измјерити температуру – уколико је иста повишена, том лицу неће се дозволити улазак на стадион);

- На предвиђеним мјестима поставити уређаје са дезинфекционим средствима за прање руку;

- Повећане мјере личне хигијене (редовно прање и дезинфекција руку, кориштење маски гдје је могуће);

- Сваки појединац треба имати сопствену опрему (лично);

- Повећан ниво чишћења и дезинфекције свих просторија на стадиону, материјала и опреме;

- Одржавање социјалне дистанце (нема руковања, грљења, набацивања, или било којег другог контакта);

- Строго ограничење кретања међу зонама, уз јасан систем акредитовања.

2. ОДИГРАВАЊЕ УТАКМИЦА БЕЗ ПРИСУСТВА ПУБЛИКЕ

Код разраде овог дијела плана, полази се од претпоставке да у кратком и средњем року неће бити могуће одигравање утакмица са присуством публике. Како би ПФС могао испунити своје обавезе према такмичењу,неопходно је да у организацији утакмице учествују различите групе особља, чије је присуство неопходно и на самом стадиону.

 Овдје су укључени превасходно играчи, стручни штабови екипа, службена лица ПФС (судије, контролор суђења, делегат, медицински службеник, и остали представници), као и осталалица укључена у саму организацију утакмице.

Како би се успјешно организовала утакмица у овим условима, у првом плану треба имати сљедеће циљеве:

- Редуковање потребног особља на минимум,

- Свеобухватне мјере за што је могуће веће физичко раздвајање присутних особа,

- Придржавање свих сигурносних и превентивних мјера (нпр. држање социјалне дистанце, гдје је то могуће).

2.1. Подјела стадиона на различите зоне

Стадион за одигравање утакмица ће бити подијељен на 3 зоне, како би се на најбољи начин координирале различите групе особља, те успјешно спровеле одговарајуће сигурносне и превентивне мјере.

У принципу, није дозвољено слободно кретање особа међу зонама. Организатор утакмице је одговоран за подјелу зона, а приједлог концепта подјеле се треба доставити у Одјел за такмичењеПФС најкасније 24сата прије заказаног наставка такмичења. ПФСдаје коначну сагласност на приједлог зона.

|  |  |
| --- | --- |
| Зона | Просторије/дијелови |
| Терен за игру и простор свлачионица(ЗОНА 1) | * Терен за игру
* Свлачионице
* Тоалети
* Технички простор
* Простор око терена за игру
 |
| Простор трибина (само главна трибина)(ЗОНА 2) | * Тоалети
* VIP ложа
* Мјеста за медије
 |
| Вањски дио стадиона(ЗОНА 3) | * Приступни путеви
* Паркинг
 |

2.2. Менаџмент различитих група особља

Свака особа која улази на стадион, мора испунити и потписати декларацију / изјаву (која је саставни дио овог документа), те мора посједовати лични документ на основу којег ће се утврдити идентитет.

Даље, све особе на стадиону, изузев играча, чланова стручног штаба и судија, морају све вријеме носити маске и држати социјалну дистанцу. Током утакмице, у техничком простору се мора поштовати социјална дистанца (мин. 1 м размака међу особама).

Број потребних особа мора бити сведен на минимум, и то на начин како слиједи:

ЗОНА 1 (ЦРВЕНА ЗОНА) – ПРОСТОР ТЕРЕНА И СВЛАЧИОНИЦА:

|  |  |
| --- | --- |
| Играчи обје екипе (11 ) (+14) | 22 (+14) |
| Стручни штабови обје екипе (6) | 12 |
| Сакупљачи лопти | 4 |
|  |  |
| Хитна помоћ | 2 |
| Носачи носила | 2 |
| Службена лица ФСРС | 4 |
| УКУПНО | 46 (+14) |

Напомена: Резервни играчи (14) ако је могуће бораве на простору трибина, осим кад се загријавају

ЗОНА 2 (ЖУТА ЗОНА) – ПРОСТОР ТРИБИНА:

|  |  |
| --- | --- |
| Редари / полиција | 8 |
| Управа стадиона | 2 |
| Гостујућа делегација | 4 |
| Домаћа делегација | 6 |
| Новинари | 5 |
| Резервни играчи (7+7) | 14 |
| УКУПНО | 39 |

 ЗОНА 3 (ЗЕЛЕНА ЗОНА) – ПРОСТОР ОКО СТАДИОНА

|  |  |
| --- | --- |
| Редарска служба и полиција | 6 |
|  |  |
| Одржавање стадиона | 8 |
| Ватрогасна служба | 2 |
| УКУПНО | 16 |

Клубови су дужни прије сваке утакмице доставити ПФС, путем делегата, овјерен списак лица који ће присуствовати појединим зонама (унифициран образац) и придржавати се истог. Ове спискове ПФС доставља ЈЗУ Институту за јавно здравство Републике Српске. Ова наведена лица, по списковима, дужна су да посједују један од личних докумената, у случају да је потрбено извршити идентификацију.

2.3. Припреме у организацији утакмице

2.3.1. Обавеза достављања информација од стране гостујућег клуба

Гостујући клуб има обавезу да најкасније 6 часова прије почетка утакмице достави клубу домаћину комплетан списак играча и свих осталих особа, са потписаним изјавама (образац у прилогу).

Такође, потребно је доставити информацију о тачном времену доласка на стадион, те навести које особе путују аутобусом, а које другим возилима.

Клуб организатор дужан је прије сваке утакмице доставити делегату утакмице информацију о спроведеним мјерама, садржаних у унифицираном обрасцу који се налази у прилогу акта (ПРИЛОГ 2), који је потписан од стране овлаштеног лица клуба и овјерен печатом, док је делегат дужан да у COMET систем унесе овај образац.

2.3.2. Долазак екипа на стадион

Код путовања и доласка на стадион екипа, потребно је примјењивати опште хигијенске мјере (ношење маски за лице, дезинфекција, итд).

Уколико је могуће, екипе и остала службена лица долазе на стадион директно, најкасније 90 мин. прије почетка утакмице.

2.3.3. Контрола уласка на стадион

Клуб домаћин / организатор одговоран је за контролу уласка на стадион, а делегат надзире спровођење свих мјера.

Само особе које су наведене у овом документу, и под наведеним условима (потписана декларација, ID документ) могу ући у стадион.

При уласку, свим лицима мјери се тјелесна температура уз употребу средстава дезинфекције. Лица која имају повишену тјелесну температуру не могу ући на стадион.

Распоред улаза у различите дијелове стадиона утврђује клуб домаћин.

2.3.4. Излазак играча и судија на терен пред почетак утакмице

Излазак на терен је, како је и уобичајено, из тунела, а према сљедећој процедури:

- На терен прво излазе двојица судија, и иду према средишњој линији;

- судија и делегат врше контролу опреме и идентификацију играча гостујуће екипе на прилазу терену , а након тога гостујући играчи истрчавају на терен и постројавају се на средишњој линији;

- судија и делегат врше контролу опреме и идентификацију играча домаће екипе на прилазу терену, а након тога домаћи играчи истрчавају на терен и постројавају се на средишњој линији;

- Екипе се окрећу на средишњој линији терена према главној трибини. Није дозвољено руковање. Размак између играча и судија је мин. 1 метар.

2.3.5. Технички простор

Сједење у техничком простору се треба организовати на начин да се поштују прописане хигијенске мјере (укључујући социјалну дистанцу). Уколико је потребно, дозвољено је постављање и столица изван техничког простора. Резервни играчи, гдје год је то могуће, заузеће позиције на трибинама, уз поштовање социјалне дистанце.

2.3.6. Сакупљачи лопти

Клуб организатор ће осигурати 4 сакупљача лопти (распоређених на 4 стране стадиона), који све вријеме морају поштовати хигијенске прописе (обавезно ношење маски и рукавица).

2.3.7. Поздрављање након завршетка утакмице и прослављање код постигнутог поготка

Поздрављање (руковање) након завршетка утакмице није дозвољено.

3. ТАКМИЧАРСКИ ДИО

Такмичења у организацији ПФС се организују у складу са усвојеним Пропозицијама за такмичарску сезону 2020/21.

У овом дијелу је потребно дефинисати и разрадити могуће сценарије у случају појаве могућих компликација:

3.1 Трајни прекид такмичења

Уколико дође до доношења одлуке о трајном прекиду такмичења (проглашење ванредног стања, стања несреће, забрана организације такмичења о стране надлежних органа, и сл), примјениће се сљедећи принципи:

- Такмичење покушати одиграти до краја када се за то стекну услови, поштујући рокове за завршетак;

- У случају могућег наставка, календар такмичења мора бити реалан и распоред одигравања утакмица не смије угрозити здравље играча (ритам недеља-сриједа-недеља);

- Уколико није могуће наставити такмичења, односно донесе се одлука о трајном прекиду, примјењују се сљедећи принципи:

1. Уколико је одиграно 2/3 такмичења, онда се примјењује тренутна табела и клубови остварују права по датом пласману;

2. Уколико се одигра мање од 2/3 такмичења, првенство се поништава, тј. неће се прогласити првак, нити ће из лиге испасти 3 посљедње пласиране екипе; лига се у том случају неће попуњавати клубовима из нижег ранга;

3. У свим случајевима је потребно испоштовати и одговарајуће смјернице и принципе УЕФА-е, који ће бити саставни дијелом овог документа.

3.2 Привремени прекид такмичења / одгађање утакмица

- Сви клубови морају имати довољан број регистрованих играча, како би могли имати довољно замјена у случају појаве заражених играча;

- У случају појаве заражених играча у екипи, ти играчи иду у самоизолацију у складу са епидемиолошким препорукама, али се утакмице не одгађају.

4. ДИСЦИПЛИНСКА ОДГОВОРНОСТ

У случају да клубови не испоштују било коју мјеру наведену у овом документу, подлијежу дисциплинској одговорности, у складу са одредбама Дисциплинског правилника ФСРС.

 ГЕНЕРАЛНИ СЕКРЕТАР

 Зоран Вујат

ПРИЛОГ 1:

ОБРАЗАЦ ИЗЈАВЕ О ОДГОВОРНОСТИ УЧЕСНИКА У ТАКМИЧЕЊИМА ПФС ЗА ТАКМИЧАРСКУ 2020/21.ГОД.

(ИЗЈАВА СЕ ОБАВЕЗНО ПОТПИСУЈЕ ПРИЈЕ ПОЧЕТКА ТРЕНАЖНОГ ПРОЦЕСА, ТЕ ПРИЈЕ СВАКЕ УТАКМИЦЕ; 2 КОПИЈЕ ПОТПИСАНИХ ИЗЈАВА КЛУБОВИ ОБАВЕЗНО ДОСТАВЉАЈУ ДЕЛЕГАТУ И ПФС)

У циљу смањења ризика од заразе вирусом корона (COVID-19), те у циљу заштите осталих учесника у организацији догађаја, чланови/чланице клубова ПФС (играчи, тренери, остали запосленици,), под пуном материјалном, кривичном и дисциплинском одговорношћу потврђују сљедеће:

1. Да у посљедњих 14 дана од дана потписа документа нису боравили ван БиХ;

2. Да немају никаквих симптома који указују на грипу (кашаљ, температура, потешкоће у дисању, и сл);

3. Да учешће у тренажном процесу и на утакмицама узимају на властиту одговорност, те да ослобађају клубове и ПФС било какве одговорности.

ДАТУМ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ИМЕ И ПРЕЗИМЕ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

МЈЕСТО ПРЕБИВАЛИШТА: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

КЛУБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

УЛОГА / ФУНКЦИЈА: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ПОТПИС: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_